17/09/2018 | Administración LocalMunicipal
A Coruña
Área de Rexeneración Urbana e Dereito á Vivenda
Servizo de Vivenda e Rehabilitación
Aprobación definitiva da modificación da Ordenanza municipal de conservación e rehabilitación de inmobles do Concello da Coruña

EDICTO APROBACIÓN DEFINITIVA DA MODIFICACIÓN DA ORDENANZA MUNICIPAL DE CONSERVACIÓN E REHABILITACIÓN DE INMOBLES O Excmo. Concello Pleno, en sesión celebrada o día 11 de xuño do 2018, aprobou inicialmente a modificación da Ordenanza Municipal de Conservación e Rehabilitación de Inmobles do Excmo. Concello da Coruña. En cumprimento do establecido no artigo 49 da Lei 7/1985, do 2 de abril, reguladora de bases do réxime local, na súa redacción dada pola Lei 57/2003, do 16 de decembro, de medidas para a modernización do goberno local, o acordo inicial someteuse ao trámite de información pública durante trinta días hábiles, mediante a súa publicación no Boletín Oficial da Provincia núm.223, de data 24 de novembro de 2016. Durante o citado prazo, presentouse unha única alegación contra o acordo, segundo resulta da certificación expedida polo Oficial Maior do Excmo. Concello da Coruña. Tendo en conta o informe-proposta emitido na Área de Rexeneración Urbana, Dereito á Vivenda e Mobilidade Sostible, a Xunta de Goberno Local, na súa extraordinaria do 31 de agosto do 2018, resolveu inadmitir a única alegación presentada, ratificar o proxecto de modificación da devandita ordenanza, e remitilo ao pleno para a súa aprobación definitiva. O Excmo. Concello Pleno, na súa sesión celebrada o día 10 de setembro do 2018, resolveu considerar inadmisible a única alegación presentada e aprobar definitivamente a modificación da Ordenanza Municipal de Conservación e Rehabilitación de Inmobles; no mesmo acordo dispuxo a publicación do texto íntegro da modificación no Boletín Oficial da Provincia, para a súa entrada en vigor ao día seguinte se para entón cumpriuse o prazo previsto no artigo 65.2º da Lei 7/1985, do 2 de abril, Reguladora de Bases de Réxime Local, todo isto consonte co disposto no artigo 70 da devandita Lei 7/1985. En consecuencia, faise pública a aprobación definitiva e publícase o texto modificado da citada ordenanza: PROXECTO DE MODIFICACIÓN APROBADO DEFINITIVAMENTE DA ORDENANZA MUNICIPAL DE CONSERVACIÓN E REHABILITACIÓN DE INMOBLES Modifícanse os artigos 88, 93 e 94 que quedan redactados como sigue: Artigo 88.–Actuacións subvencionables.1. d) As obras de adecuación de locais nas Áreas declaradas como de Rehabilitación, que, a xuízo do concello, contribúan ao desenvolvemento económico e social da Área a rehabilitar. O ámbito das Áreas delimitarase a través de convenios ou nas convocatorias das axudas municipais. Artigo 93.–Subvencións.1. O Concello da Coruña subvencionará as obras de rehabilitación dos edificios e vivendas anteriormente descritas nas seguintes contías: 1. A. Nas obras necesarias para a conservación dos elementos comúns dos edificios que se sinalan no artigo 88 da presente ordenanza: a) Nos inmobles localizados no ámbito especificamente delimitado polo concello no Plan Especial de Protección e Reforma Interior da Cidade Vella e Peixaría (en diante PEPRI), ou calquera outro ámbito dentro deste plan especificamente delimitado na convocatoria, e nos inmobles incluídos nos núcleos tradicionais, cuxo ámbito está delimitado no planeamento urbanístico, as seguintes porcentaxes do presuposto protexido cos límites máximos que se indican: Con catalogación Porcentaxe Límite por vivenda Límite por vivenda unifamiliar 50% 12.000 € 15.000 € Sen catalogación Porcentaxe Límite por vivenda Límite por vivenda unifamiliar 30% 9.000 € 12.000 € b) Nas obras necesarias para o soterramento do cableado exterior do inmoble, a seguinte porcentaxe do presuposto protexido cos límites máximos que se indican: Porcentaxe Límite por vivenda Límite por vivenda unifamiliar 50% 3.000 € 6.000 € c) Nas obras de instalación ou adaptación de ascensores á normativa vixente, e calquera outra obra de mellora da accesibilidade, as seguintes porcentaxes do presuposto protexido cos límites máximos que se indican: – Cando no inmoble resida de xeito habitual algunha persoa con discapacidade que implique problemas de mobilidade ou maior de 70 anos: Porcentaxe Límite por vivenda Límite por vivenda unifamiliar 50% 6.000 € 9.000 € – Cando non se dea dita circunstancia: Porcentaxe Límite por vivenda Límite por vivenda unifamiliar 30% 6.000 € 9.000 € d) Nas obras de mellora da eficiencia enerxética dos inmobles, a seguinte porcentaxe do presuposto protexido cos límites máximos que se indican: Porcentaxe Límite por vivenda Límite por vivenda unifamiliar 30% 6.000 € 9.000 € e) No resto dos inmobles, as seguintes porcentaxes do presuposto protexido cos límites máximos que se indican: Con catalogación Porcentaxe Límite por vivenda Límite por vivenda unifamiliar 50% 9.000 € 12.000 € Sen catalogación Porcentaxe Límite por vivenda Límite por vivenda unifamiliar 30% 6.000 € 9.000 € No caso de todos estes supostos de subvencións -apartados a) b) c) d) e e)-, as persoas solicitantes/beneficiarias cuxos ingresos familiares anuais atópense entre os límites establecidos no artigo 91. b), poderán incrementar a porcentaxe correspondente ata con un 30% máis, segundo o seguinte cadro: Estas axudas solicitaranse, xestionaranse e resolveranse de xeito conxunto para todo o edificio, sen prexuízo do seu posterior reparto e repercusión proporcional.1. B. Nas obras necesarias para a conservación da habitabilidade das vivendas, incluídas as unifamiliares, nos seus elementos privativos: – 20% do presuposto protexido ás persoas solicitantes/beneficiarias cuxos ingresos familiares anuais non excedan do establecido no artigo 91. b), cun máximo de 6.000 € por vivenda e de 9.000 € no caso de vivendas unifamiliares. – 40% do presuposto protexido, cun límite máximo de 9.000 € por vivenda e de 12.000 € no caso de vivendas unifamiliares, ás persoas solicitantes/beneficiarias cuxos ingresos familiares anuais non excedan de 2 veces o IPREM. Este límite incrementarase nun punto por cada fillo menor de 25 anos, ou por ascendentes maiores de 65 anos que convivan no domicilio familiar, computándose, no seu caso, os ingresos aportados por eles. No caso de que convivan no domicilio persoas con declaración de incapacidade que implique dependencia, o límite incrementarase dous puntos por cada unha delas, computándose tamén, no seu caso, os ingresos aportados. No caso de inmobles que estean situadas no ámbito especificamente delimitado polo concello no PEPRI, ou calquera outro ámbito dentro deste plan especificamente delimitado na convocatoria, os límites por vivenda establecidos nos apartados 1. A, supostos b), c) e d), e apartado 1. B serán os seguintes: Con catalogación Límite por vivenda Límite por vivenda unifamiliar 12.000 € 15.000 € Sen catalogación Límite por vivenda Límite por vivenda unifamiliar 9.000 € 12.000 € 1. C. Nas obras de adecuación de locais, o 25% do orzamento protexido, cun límite máximo de 9.000 € por local. Os locais situados no ámbito especificamente delimitado polo concello no Plan Especial de Protección e Reforma Interior da Cidade Vella e Peixaría, ou calquera outro ámbito dentro deste plan especificamente delimitado na convocatoria, aplicarán o 50% do orzamento protexido, cun límite de 12.000 € por local; nestes casos, a convocatoria deberá especificar determinados sectores e actividades para a aplicación ou non desta porcentaxe no ámbito delimitado.2. As obras para as que se solicite subvención incluíranse nos apartados anteriores en función da actuación que sexa dominante polo seu importe. Artigo 94.–Subvencións na Área do Centro Histórico.1. Na Área do Centro Histórico, coincidente co ámbito regulado polo Plan Especial de Protección e Rehabilitación Integral da Cidade Vella e Peixaría, as subvencións a conceder serán as seguintes, co límite que se estableza en cada uno dos convenios: a) Nas obras realizadas nos elementos comúns dos edificios: – En edificios con protección monumental ou integral, o 75% do presuposto protexido. – En edificios con protección estrutural, o 65% do presuposto protexido. – En edificios con protección ambiental, o 55% do presuposto protexido. – En edificios sen catalogación, o 50% do presuposto protexido. No caso deste suposto de subvención, as persoas solicitantes/beneficiarias cuxos ingresos familiares anuais atópense entre os límites establecidos no artigo 91. b), incrementarán a porcentaxe correspondente ata con un 30% máis, sen superar en ningún caso o 80%, segundo o seguinte cadro: Estas axudas solicitaranse, xestionaranse e resolveranse de xeito conxunto para todo o edificio, sen prexuízo do seu posterior reparto e repercusión proporcional. b) Nas obras de habitabilidade nas vivendas aplicaranse as porcentaxes seguintes en función dos ingresos anuais da unidade familiar da persoa solicitante: – Ata 1 IPREM, o 80% do presuposto protexido. – Ata 2 IPREM, o 60% do presuposto protexido. – Ata 3 IPREM, o 45% do presuposto protexido.2. Os ingresos sinalados no parágrafo anterior incrementaranse nas contías establecidas no artigo 91. b) cando se dean as circunstancias que se recollen nese artigo. O que se publica para xeral coñecemento. RECURSOS. –De conformidade co artigo 112.3 da Lei 39/2015, do 1 de outubro, de procedemento administrativo común das administración públicas, contra este acordo non cabe a interposición de recurso en vía administrativa. De acordo co disposto no artigo 46.1 da Lei 29/1998, do 13 de xullo, reguladora da xurisdición contenciosa-administrativa, contra o texto modificado desta ordenanza poderá interpoñerse RECURSO CONTENCIOSO-ADMINISTRATIVO ante a sala do contencioso-administrativo do Tribunal Superior de Xustiza de Galicia, no prazo de dous meses, contados desde o día seguinte ao da súa publicación no Boletín Oficial da Provincia. Poderá interpoñerse calquera outro recurso que se estime procedente. A Coruña, 11 de setembro de 2018. O ALCALDE, P. D. (Decreto Alcaldía do 28 de xuño do 2017 - BOP núm.132, do 13 de xullo do 2017) O tenente de alcalde responsable da Área de Rexeneración Urbana, Dereito á vivenda e Mobilidade Sostible Xiao Varela Gómez